CELEX: 32021D1029(01)
Language: sl
Date: 2021-08-11 00:00:00
Title: Sklep kolegija Evropskega javnega tožilstva z dne 11. Avgusta 2021 o spremembi in dopolnitvi poslovnika Evropskega javnega tožilstva ter Sklepa o stalnih senatih 2021/C 439/05

29.10.2021   
               
               
                  SL
               
               
                  Uradni list Evropske unije
               
               
                  C 439/5
               
            
         SKLEP KOLEGIJA EVROPSKEGA JAVNEGA TOŽILSTVA
         z dne 11. Avgusta 2021
         o spremembi in dopolnitvi poslovnika Evropskega javnega tožilstva ter Sklepa o stalnih senatih
         (2021/C 439/05)
         Kolegij Evropskega javnega tožilstva (EJT) je –
         ob upoštevanju Uredbe Sveta (EU) 2017/1939 z dne 12. oktobra 2017 o izvajanju okrepljenega sodelovanja v zvezi z ustanovitvijo Evropskega javnega tožilstva (EJT) (v nadaljnjem besedilu: uredba o EJT) in zlasti člena 21(c) Uredbe,
         ob upoštevanju predloga evropske glavne tožilke,
         ob upoštevanju naslednjega:
         
                     1.
                  
                  
                     Kolegij je na izrednem sestanku 9. junija 2021 sklenil, da je treba določiti posebna pravila za izjemne primere iz člena 28(4) Uredbe.
                  
               
                     2.
                  
                  
                     Na zahtevo evropske glavne tožilke je delovna skupina kolegija oblikovala nova pravila za izvajanje člena 28(4) Uredbe in jih evropski glavni tožilki predložila kot predlog za sklep kolegija o spremembi in dopolnitvi poslovnika.
                  
               
                     3.
                  
                  
                     Spremembe poslovnika pomenijo manjše spremembe Sklepa kolegija Evropskega javnega tožilstva št. 015/2020 z dne 25. novembra 2020 o stalnih senatih.
                  
               
                     4.
                  
                  
                     V skladu s členom 70 poslovnika je evropska glavna tožilka 12. julija 2021 kolegiju predložila obrazloženi predlog.
                  
               
                     5.
                  
                  
                     Kolegij je na sestanku 11. avgusta 2021 proučil predlog, ki ga je pripravila evropska glavna tožilka –
                  
               sprejel naslednji sklep:
         
            Člen 1
            Spremembe in dopolnitve poslovnika
            Sklep kolegija Evropskega javnega tožilstva št. 003/2020 z dne 12. oktobra 2020 o poslovniku Evropskega javnega tožilstva se spremeni in dopolni:
            
                        I.
                     
                     
                        V členu 19 se odstavek 1 spremeni in dopolni:
                        
                           „1.   V sklepu o stalnih senatih je določen sistem za dodelitev zadev stalnim senatom. Sistem temelji na naključni, samodejni in izmenični dodelitvi zadev stalnim senatom, katerih stalni član ni nadzorujoči evropski tožilec, v skladu z vrstnim redom evidentiranja posamezne nove zadeve ter zagotavlja enakomerno delovno obremenitev stalnih senatov. Zadeva se takoj po evidentiranju naključno dodeli stalnemu senatu, katerega stalni član ni nadzorujoči evropski tožilec. Zadeva se pri prevzemu naključno dodeli stalnemu senatu, katerega seja je sklicana med tretjim in petim dnevom od evidentiranja zadeve.“;
                        
                     
                  
                        II.
                     
                     
                        V členu 39 se odstavka 1 in 2 spremenita:
                        
                           „1.   Vse informacije, evidentirane v skladu s členom 38(1) tega poslovnika, preveri zadevni evropski delegirani tožilec ali evropski tožilec, da oceni, ali obstajajo razlogi za izvrševanje pristojnosti EJT.
                        
                        
                           2.   Po obvestilu iz sistema vodenja zadev v skladu s členom 38(5) evropski tožilec preverjanje dodeli evropskemu delegiranemu tožilcu. Evropski tožilec lahko v primerih iz člena 28(4) Uredbe preverjanje opravi osebno. Postopek dodelitve preverjanja določi evropski tožilec, ki lahko vključi dodelitev na podlagi pravil, tudi za primere, v katerih je evropski delegirani tožilec informacije pridobil po uradni dolžnosti.“;
                        
                     
                  
                        III.
                     
                     
                        V členu 40 se odstavki 3–7 spremenijo:
                        
                           „3.   Pri preverjanju se uporabijo vsi viri informacij, ki so na voljo EJT, in tudi viri, ki so na voljo zadevnemu evropskemu tožilcu ali evropskemu delegiranemu tožilcu, v skladu z veljavnim nacionalnim pravom, vključno s tistimi, ki so mu na voljo v okviru nacionalne funkcije. Evropski tožilec oziroma evropski delegirani tožilec lahko pri preverjanju uporabi osebje EJT. Če je ustrezno, se lahko EJT posvetuje in izmenja informacije z institucijami, organi, uradi ali agencijami Unije ter nacionalnimi organi, za katere velja varstvo integritete pri morebitni prihodnji kazenski preiskavi.
                        
                        
                           4.   Evropski delegirani tožilec oziroma evropski tožilec konča preverjanje, povezano s prevzemom preiskave, najmanj dva dni pred iztekom roka, predpisanega v členu 27(1) Uredbe. Preverjanje, povezano z začetkom preiskave, se konča najpozneje 20 dni po dodelitvi.
                        
                        
                           5.   Če evropski delegirani tožilec, ki mu je dodeljena naloga preverjanja, preverjanja v zvezi s tem, ali preiskavo začeti ali ne, ne konča v predpisanem roku ali če sporoči, da tega ne more storiti v predvidenem roku, je o tem obveščen evropski tožilec, ki, kadar se zdi ustrezno, podaljša razpoložljivi čas ali evropskemu delegiranemu tožilcu izda ustrezno navodilo.
                        
                        
                           6.   V zvezi z odločitvijo o prevzemu lahko evropski delegirani tožilec oziroma evropski tožilec zaprosi evropskega glavnega tožilca za podaljšanje roka, potrebnega za sprejetje odločitve o prevzemu zadeve, za največ pet dni.
                        
                        
                           7.   Če zadevni evropski tožilec ali evropski delegirani tožilec odločitve ne izda v roku, se to šteje za odločitev, da se zadeva ne prevzame, in se ustrezno uporabi člen 42.“;
                        
                     
                  
                        IV.
                     
                     
                        V členu 40 se za odstavkom 7 vstavi nov odstavek 7a:
                        
                           „7a.   Če ob predhodni oceni informacij za namene členov 26 in 27 ter člena 28(4) Uredbe preverjanje opravi evropski tožilec, praviloma v 24 urah dodeli zadevo evropskemu delegiranemu tožilcu, da ta nadaljuje v skladu s členom 41 ali 42 tega poslovnika.
                           V primerih, ko evropski tožilec meni, da so izpolnjeni pogoji, določeni v členu 28(4) Uredbe, brez nepotrebnega odlašanja nadaljuje v skladu s členom 52(1) in (2) tega poslovnika. Če je v takih primerih evropski tožilec od pristojnega stalnega senata pridobil odobritev, da sam izvede preiskavo, sprejme obrazloženo odločitev o osebnem začetku preiskave ali prevzemu zadeve in odpre spis v skladu s členom 41(1) tega poslovnika. Če ni odobritve, nadzorujoči evropski tožilec brez nepotrebnega odlašanja dodeli zadevo evropskemu delegiranemu tožilcu. “;
                        
                     
                  
                        V.
                     
                     
                        V členu 41 se odstavek 1 spremeni:
                        
                           „1.Če   se EJT po preverjanju odloči, da svojo pristojnost izvrši z začetkom preiskave ali prevzemom zadeve, se odpre spis, ki se mu v kazalu spisov (v nadaljnjem besedilu: kazalo) dodeli identifikacijska številka. Sistem vodenja zadev samodejno ustvari stalno povezavo k povezani evidenci v skladu s členom 38(1).“;
                        
                     
                  
                        VI.
                     
                     
                        V členu 41 se zadnji pododstavek odstavka 2 spremeni:
                        „Vrste osebnih podatkov iz točk (a)(x)–(xv) se vnesejo v kazalo, samo če je to mogoče, ter ob upoštevanju operativnega interesa in razpoložljivih virov. Sklic v kazalu se med preiskavo v zvezi s spisom redno posodablja. Sistem vodenja zadev zadevnega evropskega tožilca in evropskega delegiranega tožilca redno obvešča, če določene vrste informacij niso vnesene v kazalo.“;
                     
                  
                        VII.
                     
                     
                        V členu 41 se odstavek 3 spremeni:
                        
                           „3.   Sistem vodenja zadev obvesti nadzorujočega evropskega tožilca, stalni senat in evropskega glavnega tožilca.“;
                        
                     
                  
                        VIII.
                     
                     
                        V členu 41 se odstavek 4 spremeni:
                        
                           „4.   Če evropski delegirani tožilec, ki obravnava zadevo, ali evropski tožilec, ki izvaja preiskavo v skladu s členom 28(4) Uredbe, meni, da je treba za ohranitev celovitosti preiskave začasno odložiti obveznost obveščanja organov v skladu s členom 25(5) ter členom 26(2) in (7) Uredbe, brez odlašanja obvesti stalni senat, ki spremlja zadevo. Ta lahko tej odločitvi nasprotuje in evropskemu delegiranemu tožilcu ali, kadar je ustrezno, evropskemu tožilcu, ki deluje v skladu s členom 28(4) Uredbe, da navodilo, naj nemudoma nadaljuje zadevno obveščanje.“;
                        
                     
                  
                        IX.
                     
                     
                        V členu 42 se odstavek 1 spremeni:
                        
                           „1.   Če evropski delegirani tožilec po preverjanju odloči, da se preiskava ne bo začela ali zadeva ne bo prevzela, razloge vnese v register. O odločitvi je treba obvestiti evropskega tožilca, ki je dodelil zadevo, pregled odločitve pa se dodeli pristojnemu stalnemu senatu.“;
                        
                     
                  
                        X.
                     
                     
                        V členu 43 se odstavka 1 in 2 spremenita:
                        
                           „1.   Ne glede na možnost predodelitve v skladu s členom 49 in brez poseganja v člen 28(4) Uredbe evropski delegirani tožilec, ki je odločil, da se preiskava začne ali prevzame, zadevo tudi obravnava.
                        
                        
                           2.   Če to dovoljuje nacionalno pravo, lahko evropski tožilec za izvajanje preiskave poleg evropskega delegiranega tožilca, ki obravnava zadevo, zadolži enega ali več evropskih delegiranih tožilcev iz iste države članice. Zadevni evropski tožilec lahko sam izvede preiskavo, če so izpolnjeni pogoji, določeni v členu 28(4) Uredbe.“;
                        
                     
                  
                        XI.
                     
                     
                        Člen 52 se spremeni in dopolni:
                        
                           „Člen 52
                           Preiskave, ki jih izvaja evropski tožilec
                           
                              1.   Če zadevni evropski tožilec, potem ko EJT evidentira informacije v skladu s členom 24 Uredbe, meni, da bi moral preiskavo izvesti osebno, pred sprejetjem obrazložene odločitve v skladu s točko (a), (b) ali (c) prvega pododstavka člena 28(4) Uredbe prek sistema vodenja zadev zahteva odobritev stalnega senata.
                           
                           
                              2.   Zahteva iz odstavka 1 vsebuje razloge, zakaj bi moral nadzorujoči evropski tožilec izvesti preiskavo, da lahko stalni senat oceni, ali so izpolnjeni pogoji, določeni v členu 28(4) Uredbe.
                           
                           
                              3.   Stalni senat lahko od zadevnega evropskega tožilca in morebiti dodeljenega zadevnega evropskega delegiranega tožilca, ki obravnava zadevo, zahteva pojasnila.
                           
                           
                              4.   Če stalni senat odobri izvajanje preiskave, nadzorujoči evropski tožilec odločitev vnese v sistem vodenja zadev, ki obvesti zadevne evropske delegirane tožilce, če so ti bili dodeljeni. Odločitev se sporoči tudi nacionalnim organom.
                           
                           
                              5.   Če evropski tožilec sprejme odločitev v skladu s členom 28(4)(a) ali (b) Uredbe pred dodelitvijo evropskega delegiranega tožilca, opravi vse naloge evropskega delegiranega tožilca.
                           
                           
                              6.   Če evropski tožilec preiskavo izvaja osebno, se smiselno uporablja člen 44.“
                           
                        
                     
                  
         
            Člen 2
            Sprememba Sklepa kolegija Evropskega javnega tožilstva št. 015/2020 o stalnih senatih
            V členu 4 se točka a) spremeni:
            
                        „a)
                     
                     
                        
                           sistem vodenja zadev EJT zadevo ob evidentiranju naključno dodeli stalnemu senatu, katerega stalni član ni nadzorujoči evropski tožilec. Zadeva se pri prevzemu takoj dodeli stalnemu senatu, katerega seja je sklicana med tretjim in petim dnevom od evidentiranja zadeve in katerega stalni član ni nadzorujoči evropski tožilec.“
                     
                  
         
            Člen 3
            Začetek veljavnosti in prehodna pravila
            
               1.   Ta sklep začne veljati trideseti dan po datumu, ko ga sprejme kolegij Evropskega javnega tožilstva (EJT).
            
            
               2.   Naključno dodeljevanje zadev stalnemu senatu se lahko izvaja ročno z žrebanjem do datuma, ko se spremembe, ki jih uvaja ta sklep, v celoti vključijo v tehnične lastnosti sistema vodenja zadev, največ pa tri mesece po začetku veljavnosti tega sklepa.
            
         
         
            V Luxembourgu, 11. avgusta 2021
            
               
                  V imenu kolegija,
               
               Danilo CECCARELLI
               
                  Namestnik evropske glavne tožilke